斬偶行
作者：趙孟堅
朝代：宋

paragraphs: 君不見昌黎諫佛骨，竟莫遂請水火投。
中丞擊妖蛇，此蛇初不爲民尤。
寧如立斬興妖偶，卓哉偉見吾邦侯。
吁嗟三輔州，尚鬼逾蠻酋。
此輩生身已麗法，尚何智慧靈諸幽。
惟伊姦兇愚爾俗，假憑威毒相仇讐。
依乘土木作幻怪，竊取血味神其謀。
除兇破僞砉一劍，較功韓孔茲爲優。
嗟嗟願公寶此劍，更煩借截姦臣頭。